**VILNIAUS MIESTO IV KLASIŲ MOKINIŲ LIETUVIŲ KALBOS OLIMPIADOS 2014 m. TESTAS**

Mokinio vardas, pavardė­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokykla \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­­­­­­­­­­

I DALIS. TEKSTO SUVOKIMO UŽDUOTYS

**Atidžiai perskaitykite tekstą ir atlikite užduotis.**

*Janina Degutytė*

**Senolė**

Ji turėjo aukso spalvos akis, rūstokas ir paslaptingas. Tik kojos ir pakaklė švytėjo baltumu. Išdidi, nepriklausoma, nepaperkama, ji ėjo tik pas tą, ką mylėjo. Kai mudvi susipažinom, ji buvo labai santūri, leidosi paglostoma, bet ne daugiau. Palakusi pieno, ji dar valandėlę patupėdavo ant laiptelių, nusiprausdavo, o paskui nueidavo. Vėliau jau ateidavo artyn, mane pamačiusi kieme, trindavosi apie kojas ir mėgdavo, kad paimčiau ant kelių – pati dar nedrįso užšokti. Ilgai ilgai į mane žiūrėdavo savo protingom auksinėm akim. Atrodė, kad ji supranta ne tik žmonių kalbą, bet ir mintis skaito, ir žino kažką daugiau negu mes. Po poros mėnesių, vos rytais praverdavau verandos duris, ji iššokdavo iš jazminų krūmo (matyt, seniai laukė) ir palakinta, jei ne peliaudavo, tai per dienų dienas sėdėdavo su manimi: aš ant krėslo, ji ant žolės. Tačiau buvo labai neįkyrus padaras: jeigu aš ją pamačius netardavau nė žodelio, ji ir visai neprieidavo, tik žiūrėdavo iš tolo ir laukdavo mano: „Eikš!“

Ir štai vieną saulėtą rugsėjo dieną, kai dangus buvo mėlynas lyg vaiko akys, aš sėdėjau lauke, prie verandos, ir gėrėjausi dosnia šiluma. Pamačiau nuo darželio, už liepto ateinant katę su dviem kačiukais. Ji vedė juos takeliu, matyt, pas mane, o šie spyriojosi, manęs bijodami – juk buvome nepažįstami. Kelis žingsnius patrepsenę, vėl suko atgal arba į darželį, apaugusį jazminų krūmais. Katė jiems kažką sakė, barė, stūmė juos galva ir koja užduodavo per šonelį, bet jie vis smukdavo į krūmus, neklaužados. Devynis kartus jie pabėgo, tik iš dešimto karto pagaliau buvo atvesti. Visi trys sustojo prie mano kojų. Katė pakėlė savo laimingą išdidžią galvą. Abu mažulius paėmiau ant kelių. Jie smalsiai dairėsi užvertę galvas. Vienas buvo baltai rainas – tikras mamos atvaizdas, kitas tamsiai rainas – be vieno balto plaukelio. Jų širdutės virpėjo ir daužėsi, bet iš mano rankų nebėgo. Atnešiau pieno lėkštelę. Kol mažiukai mirkė liežuvius – pirmą kartą lakė, – katė užšoko man ant kelių. Pirmą kartą žmogui ant kelių! – ir ėmė laižyti rankas. Laižo ir žiūri į akis, laižo ir žiūri – pilna dėkingumo, nuolankumo ir ištikimybės. Buvau sujaudinta tokio gyvulėlio prieraišumo. Juk man ji atnešė, ką turėjo brangiausio – savo vaikelius.

**Klausimai**

1. Kas yra senolė tekste?

........................................................................................................................................................................................................................................................................................................

1 taškas \_\_\_\_

1. Suraskite tekste ir parašykite, kokia buvo senolės išvaizda.

............................................................................................................................................................................................................................................................................................................................................................................................................................................................

2 taškai \_\_\_\_

1. Įrodykite, kad tai buvo neįkyrus padaras?

............................................................................................................................................................................................................................................................................................................................................................................................................................................................

2 taškai \_\_\_\_

1. Kaip katė atvedė parodyti šeimininkei savo vaikučius? Pabraukite teisingą atsakymą.

* Neparodė, nes mažyliai pabėgo;
* Katė juos barė ir uodega stūmė į priekį;
* Katė stūmė juos galva ir koja užduodavo per šonelį;
* Visus sutupdė prie šeimininkės kojų.

1 taškas \_\_\_\_

1. Kaip katė išreiškė savo dėkingumą šeimininkei?

........................................................................................................................................................................................................................................................................................................

2 taškai \_\_\_\_

1. Kodėl katė dėkojo savo šeimininkei? Pabraukite teisingą atsakymą.

* Nes šeimininkė paėmė kačiukus ant kelių, davė jiems pieno;
* Nes šeimininkė dažnai ją glostė;
* Nes šeimininkė pašėrė katę skania žuvimi;
* Visi atsakymai teisingi.

1 taškas \_\_\_\_

1. Teksto žodžiais apibūdinkite, kaip atrodė katės mažyliai.

............................................................................................................................................................................................................................................................................................................................................................................................................................................................

2 taškai \_\_\_\_

1. Kokia šio kūrinio pagrindinė mintis?

........................................................................................................................................................................................................................................................................................................

2 taškai \_\_\_\_

Iš viso: **13** taškų ( I d.) \_\_\_\_\_

II DALIS. KALBOS UŽDUOTYS

1. **Perskaitykite sakinius. Įrašykite raides.**

Girioj\_\_ apsilank\_\_sime naktį. Snaudž\_\_ tamsūs medžiai, paukšč\_\_ miega galveles po sparnel\_\_s pakišę. Šiltas vėjas linguoja žal\_\_ žol\_\_. Patams\_\_ po vešlią pievą braidžioja stirnos. Blyšk\_\_ mėnesiena nutviekstas žvėrių takas į medžiokl\_\_ kviečia lapes ir kiaunes. Ž\_\_ rėk, jie jau dr\_\_sko kokį neatsargų žvėr\_\_lį.

Per kvapn\_\_s s\_\_manas eina stirna su dukrel\_\_ ir s\_\_neliu. Vaikai jau sveikinasi su smals\_\_ voveraite. Ši jau taikosi l\_\_sti a\_\_gal į savo nedidelę jaukią dr\_\_vę. Stirniukas nedr\_\_siai paliečia nosyte ežį.

11 taškų \_\_\_\_

1. **Užpildykite laiptažodį (įrašyti žodžiai turi būti daiktavardžiai).**

|  |  |  |  |  |  |  |  |
| --- | --- | --- | --- | --- | --- | --- | --- |
| **R** | **A** | **S** | **A** |  |  | |  |
| R | A |  |  |  |  |  |
| R | A |  |  |  |  |  |  | |
| R | A |  |  |  |  |  |
| R | A |  |  |  |  |  |  |  |
| R | A |  |  |  |  |  |  |  |
| R | A |  |  |  |  |  |  |  |  |

3 taškai ­\_\_\_

1. **Įrašykite nurodytų kalbos dalių formas.**

Kas rytą vaikai stebėjo, kaip kiškelis praliuoks\_\_\_\_\_ (veiksm., es. l., 3 asm.) patvor\_\_\_\_\_ (daikt., vyr. g., vns. Įnag.), pro nedidel\_\_\_\_\_ (būdv., vyr. g., vns. Gal.) serbentų krūm\_\_\_ (daikt., vyr. g., vns. Gal.). Kur jis nakvo\_\_\_\_ (veiksm., būt. d. l., 3 asm.), nuo lietaus ir šalč\_\_\_\_\_ (daikt., vyr. g., vns. Kilm.) pasislėpęs, Onutė su brol\_\_\_\_\_ (daikt., vyr. g., dgs., Įnag.) tiksliai nežinojo. Atėjus pavasar\_\_\_\_\_ (daikt., vyr. g., vns. Naud.), jiems pavyk\_\_\_\_\_ (veiksm., būs. l., 3 asm.) prisijaukinti ilgaaus\_\_\_\_ (būdv., vyr. g. vns. Gal.) žvėrelį.

10 taškų \_\_\_

1. **Sutartiniais ženklais pažymėkite reikšmines žodžio dalis.**

Parašas, nusipirkau, akmeninis, išvalyta, atnešti, medkirtys, nušuoliavo,

nebelaukdavo, apylankoje.

9 taškai \_\_\_

1. **Parašykite sakinius.**

kad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

kaip \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Visi suprato, kur \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

kada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

kiek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

5 taškai\_\_\_

1. **Sakiniuose raskite netaisyklingai pavartotus žodžius. Ištaisykite.**

**1. Dažai buvo tokie tiršti, kad reikėjo atskiedėjo. Dažai buvo tokie tiršti, kad reikėjo skiediklio.**

2. Pas tą vaiką gera atmintis. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

3. Krepšinio varžybos vyksta du kartus į savaitę. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

4. Koks gavosi to uždavinio rezultatas? **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

5. Antanukas užsimovė kepurę ir išslinko pro duris. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Kreipkitės pas direktorių. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5 taškai ­\_\_\_

1. **Perskaitykite tekstą. Padėkite trūkstamus skyrybos ženklus.**

Bėgam vilke žemė griūva šaukė katinas

Iš kur žinai paklausė vilkas

Man ant uodegytės gabalas nukrito

Bėgam katin

Bėga abu ir pamato mešką

Dangus griūva dabar jau vilkas šaukia

Iš kur žinai

Man katinas sakė vos kvapą atgaudamas sako vilkas

Pagal l. l. pasaką „Dangus griūva“

13 taškų \_\_\_

Iš viso: **56** taškai ( I d.) \_\_\_\_\_

Iš viso: **69** taškai ( I, II d.) \_\_\_\_\_